stanford-oval/wikipedia huggingface dataset:
מרכז יצחק רבין
מימון ותקציב

סעיף 38 לחוק המרכז להנצחת זכרו של יצחק רבין, התשנ"ז-1997, החוק אשר מכוחו הוקם המרכז, מורה הממשלה להעמיד לרשות המרכז קרקע, אך קובע כי יש לממן את הקמת המרכז מכספי תרומות (להבדיל מתקציב המדינה), למרות זאת, דו"ח מבקר המדינה חשף כי בפועל מומנה הבנייה באופן חלקי מאוצר המדינה. המרכז טען בתגובה כי מדובר בהקדמת מימון אשר הושבה על ידי המרכז למשרד האוצר בשנים שלאחר מכן.
התקציב השוטף של המרכז מגיע בהתאם לחוק מתקציב המדינה, מתרומות ומהכנסות שונות של המרכז (כגון דמי כניסה). התקציב נקבע על ידי המרכז וטעון אישור של שר האוצר. בשנת 2012 חתמו אגף התקציבים במשרד אוצר ומרכז רבין על סיכום תקציבי שלפיו בסיס התקציב של המרכז יהיה 11.5 מיליון שקל בשנת 2013, ו-12.2 מיליון שקל בשנת 2014.
הערות שוליים

↑  מחלקת החינוך(הקישור אינו פעיל)
↑  חוק המרכז להנצחת זכרו של יצחק רבין, התשנ"ז-1996, באתר הכנסת
↑  מבקר המדינה, המבקר: בניית מרכז רבין הייתה אמורה להיות ממומנת מתרומות, אבל נתמכה ע"י האוצר, באתר http://www.globes.co.il/news/article.aspx?did=1000842765
| --- | --- |
בקרת זהויות :  NLI: 987007301347505171  ISNI: 0000 0001 1089 3584  LCCN: n99028161  VIAF: 131631689   WorldCat (עם VIAF): 131631689 
טקס פתיחת מיצב "הלב הזוכר", לזכר חללי מערכות ישראל ונפגעי פעולות האיבה. מימין - אל"ם (מיל') ורדה פומרנץ, ראש מרכז יצחק רבין דליה רבין, רעיית נשיא המדינה נחמה ריבלין ויוזמת ואוצרת המייצב, שלומית חפר, 8 באפריל 2018
מודרניות התנהגותית

העלמה מבראסמפואי, צלמית שנהב מדרום צרפת, כ-22 אלף שנה לפני זמננו.
בתחומי האנתרופולוגיה והארכאולוגיה הפרהיסטורית, מודרניות התנהגותית (אנגלית: Behavioral Modernity) או מודרניות תרבותית (Cultural Modernity) הוא מונח כולל לאוסף של יכולות תרבותיות, התנהגותיות ושכליות אשר משותפות לכל חברות האדם בימינו, וכן לאתרים ארכאולוגים מן התקופה הפלאוליתית העליונה, ומבדילות אותם מתרבויות פרהיסטוריות עתיקות יותר ופחות מתקדמות, כמו אלו האופייניות לאתרי התקופה הפלאוליתית התיכונה והתחתונה. בחקר האבולוציה של האדם, הופעתה של מודרניות התנהגותית או תרבותית מתייחסת לשלב שממנו בני-אדם פרהיסטוריים כבר לא נבדלו ביכולותיהם מבני-אדם החיים בימינו.
למרות מחלוקות מדעיות על הגדרתו המדויקת של אוסף היכולות המרכיבות מודרניות התנהגותית, מוסכם על מרבית החוקרים בתחום שהיא כוללת חשיבה מופשטת, תכנון לעתיד ושימוש בסמלים ובטקסים, דוגמת אלו שבשפה ובאמנות. באתרים פרהיסטוריים, מודרניות התנהגותית מתבטאת בעיקר בשרידי אמנות פרהיסטורית מצורות שונות, בתכשיטים ובפיגמנטים לקישוט, בקבורה טקסית המלווה במנחות קבורה, ובכלים משוכללים ומקושטים ממגוון חומרים כמו אבן, עצם ושן.
המחקר מראה שמודרניות התנהגותית הופיעה במלואה לפני כמה עשרות אלפי שנים, בראשית התקופה הפלאוליתית העליונה, באתרי הומו ספיינס מודרני אנטומית, אך יש חוקרים המזהים גילויים ראשונים שלה באתרים קדומים יותר, גם כאלו המקושרים עם ניאנדרטלים ואף עם אוכלוסיות ומינים קדומים יותר בסוג האדם. מקובלת השערה שמודרניות התנהגותית מעידה על מהפכה תרבותית וקוגניטיבית, דוגמת הופעתן של שפת דיבור מודרנית ומודעות עצמית, אולי כתוצאה משינוי אבולוציוני כלשהו ברצף הגנום האנושי ובמבנה המוח, אשר יצרו את האנושות המודרנית.
מרכיבים של מודרניות התנהגותית > קבורה טקסית

כל חברות האדם המודרניות מקיימות טקסים שונים לטיפול בגופות המתים, בדרך כלל בקבורה אך לעיתים גם בדרכים אחרות כגון בשריפה. הטקסים קשורים בקשר הדוק לתרבות של חברות אלו, כמו למנהגי כבוד המת ואמונות בדבר חיים לאחר המוות. מנקודת מבטה של הארכאולוגיה הפרהיסטורית, החוקרת חברות אדם שמנהגיהן ואמונותיהן אינן ידועות פרט לעדויות הארכאולוגיות, חשיבותה של הקבורה הטקסית היא בסימנים שהיא מותירה על שלדים עתיקים וסביבם. סימנים כאלו עשויים להיות סידור הגופה בתנוחה מסוימת, צביעתה בפיגמנטים של צבע, וציודה במנחות קבורה כמו כלים, תכשיטים ומזון.
מרכיבים של מודרניות התנהגותית > אמנות

כל חברות האדם החיות בימינו עוסקות בצורות כלשהן של אמנות. ממצאים ארכאולוגיים אינם מסוגלים לשמר צורות אמנות רבות הנפוצות כיום בשבטי ציידים-לקטים, כגון ריקוד ושירה, אך בממצאי התקופה הפלאוליתית העליונה התגלו דוגמאות רבות של אמנות פרהיסטורית, כגון ציורי סלע במערת לאסקו, פסל ארי-אדם ממערת שטאדל, תכשיטים וחומרי צבע לקישוט, וחלילי עצם לנגינה.
גם במספר ממצאים מתקופות עתיקות יותר התגלו חפצי אמנות, אך הם נדירים ביותר וחלקם מוטלים בספק, כגון אמנות ניאנדרטלית וצדפים מחוררים במערת הגדי. צלמית ונוס מברכת רם נמצאה בשכבה שגילה לפחות 280 אלף שנה, מן התרבות האשלית או התרבות האשלו-יברודית בתקופה הפלאוליתית התחתונה, ולא ברור אם היא פסל מעשה ידי אדם או אבן בעלת צורה טבעית.
מרכיבים של מודרניות התנהגותית > שפה

כל חברות האדם בימינו מדברות בשפות דיבור משוכללות, העושות שימוש במשפטים המורכבים ממילים באמצעות חוקי תחביר. אפילו שפותיהם של שבטי ציידים-לקטים ה"פרימיטיבים" ביותר אינן פחותות במורכבותן מן השפות המדוברות בתרבויות חקלאיות ותעשייתיות. רבים מציעים שהופעת היכולת ללמוד ולדבר שפה משוכללת הייתה ההתפתחות המכריעה שגרמה להופעת המודרניות ההתנהגותית על כל מרכיביה האחרים. למשל, יובל נח הררי בספרו קיצור תולדות האנושות מגדיר אירוע זה כ"מהפכה הלשונית", הראשונה בשלוש המהפכות הגדולות בתולדות האנושות. ואולם שפת דיבור אינה יכולה להשתמר בעדויות ארכאולוגיות, ומכאן נובע קושי מעשי בשימוש בה להגדרת מודרניות התנהגותית בבני-אדם פרהיסטוריים.
ראו גם

התנהגות אנושית
הערות שוליים

↑  Conard, N. J. (2010). Cultural modernity: Consensus or conundrum?. Proceedings of the National Academy of Sciences, 107(17), 7621-7622.
↑  Brigitte M. Holt (2015), Anatomically Modern Homo sapiens, In: Muehlenbein, M. P. (Ed.) "Basics in human evolution". Academic Press. pp. 185-192. ISBN 978-0-12-802652-6
↑  גיא דויטשר, גלגולי לשון, עמ' 23-22.
↑  יובל נח הררי, קיצור תולדות האנושות, עמ' 11–70.
קבורת אישה בתנוחה עוברית. ליד ראשה שלד של גור זאב או כלב שנקבר יחד עמה. התרבות הנאטופית הקדומה בארץ ישראל, 15 אלף עד 11 אלף שנה לפני זמננו.
חופש - עמותה לחופש מדת

| --- | --- |

 פעילות:  פעילות למען הפרדת הדת מהמדינה ונגד כפייה דתית
 מדינה:  ישראל 
 מטה הארגון:  תל אביב
 סינוף בינלאומי:  ברית האתאיסטים הבינלאומית
 תקופת הפעילות:  1987–הווה (כ־37 שנים) 
 www.hofesh.org.il
 
עמותת חופש (בשמה הרשמי חופש - עמותה לחופש מדת) היא עמותה ישראלית הדוגלת בהפרדת הדת מהמדינה, בביטול כפייה דתית, מתנגדת לפעולות החזרה בתשובה ופועלת נגדן. העמותה חברה בארגון ברית האתאיסטים הבינלאומית.
היסטוריה ופעילות

במדינת ישראל של שנות ה-80 הייתה פעילות של עמותות חרדיות ודתיות והתגברה תופעת החזרה בתשובה בקרב הציבור החילוני. בסוף שנת 1985 החלו מספר הורים לצעירים שחזרו בתשובה להתארגן כקבוצה ולאתר אנשים נוספים כמוהם. בחודש מאי 1986 הקימה הקבוצה עמותה בשם "נפגעי החזרה בתשובה".
העמותה פעלה נגד "הפעילות המיסיונרית-יהודית בבתי הספר ובבסיסי צה"ל" ופעילות זו הוצאה מחוץ לחוק. בשנת 1987 שינתה העמותה את שמה ל"ע.ל.ה. - עמותה למניעת ההשתלטות החרדית" ועסקה בנושאים נוספים, כגון מניעת כפייה דתית ומניעת מצב של מדינת הלכה בישראל.
בשנת 1998 השתלבה העמותה עם אתר חופש, ושינתה את שמה ל"ע.ל.ה - חופש". מאז, פעילות העמותה התנהלה במקביל ברשת ומחוץ לה. אתר חופש הוקם בנובמבר 1997 ומופעל בהתנדבות.
בספטמבר 2004 שינתה העמותה את שמה ל"חופש - עמותה לחופש מדת".
ביולי 2016 הגישה העמותה, יחד עם שורה של עותרים נוספים, עתירה לבג"ץ שדרשה משר התחבורה ישראל כץ ומשרד התחבורה לשקול להפעיל תחבורה ציבורית בשבת, זאת נוכח סירובם להפעיל תחבורה ציבורית בשבת.
העמותה חברה בברית האתאיסטים הבינלאומית.
ראו גם

הליגה למניעת כפייה דתית
דעת אמת
הל"ל
חדו"ש – לחופש דת ושוויון
דן מלר
הערות שוליים

↑  החזרה בתשובה בצה"ל, באתר חופש
↑  רון ניולד, החופש להיות חשוך, באתר הארץ, 30 ביולי 2001
↑  סוניה גורודיסקי, ‏בג"ץ דחה את העתירה להפעלת תחבורה ציבורית בשבת, באתר גלובס, 11 בספטמבר 2017
↑  מדובר בג"ץ 5396/16, איריס רשפ נ. שר התחבורה
↑  Atheist Alliance International (AAI) - a global federation of atheist and freethought groups - Hofesh is an affiliate of Atheist Alliance International in Israel.
הודעה שפורסמה בעיתון על ידי ההורים, שהם למעשה מייסדי העמותה
יחסי אורוגוואי–צ'ילה

| יחסי אורוגוואי–צ'ילה |
| --- | --- |
אורוגוואי: צ'ילה


אורוגוואי: צ'ילה
שטח (בקילומטר רבוע)
176,215: 756,102
אוכלוסייה
3,386,108: 19,788,712
תמ"ג (במיליוני דולרים)
77,241: 335,533
תמ"ג לנפש (בדולרים)
22,811: 16,956
משטר
רפובליקה: רפובליקה דמוקרטית

יחסי אורוגוואי–צ'ילה הם היחסים הנוכחיים וההיסטוריים בין הרפובליקה של צ'ילה לרפובליקה המזרחית של אורוגוואי. שתי המדינות חברות בקהילת מדינות אמריקה הלטינית והאיים הקריביים, G77, אגודת האינטגרציה של אמריקה הלטינית, ארגון מדינות אמריקה, ארגון מדינות אמריקה, ארגון מדינות איברו-אמריקה והאומות המאוחדות.
היסטוריה

גם צ'ילה וגם אורוגוואי חולקות היסטוריה משותפת בכך ששתי המדינות היו בעבר חלק מהאימפריה הספרדית. בתקופה הקולוניאלית הספרדית, צ'ילה הייתה אז חלק ממלכות המשנה של פרו בלימה ואילו אורוגוואי נשלטה ממלכות המשנה של ריו דה לה פלאטה בבואנוס איירס. בשנת 1818 הכריזה צ'ילה על עצמאותה. בשנת 1828 קיבלה אורוגוואי את עצמאותה לאחר מלחמת סיספלאטין.
באוקטובר 1972 התרסקה טיסת 571 של חיל האוויר האורוגוואי בהרי האנדים ובה 45 נוסעים ואנשי צוות, רובם שחקני רוגבי אורוגוואי שנסעו לצ'ילה למשחק. 40 ניצולי ההתרסקות בילו חודשיים בהרים ופנו לקניבליזם כדי לשרוד. בדצמבר 1972 נותרו 16 ניצולים כשגילו אותם ונשאו אותם למקום מבטחים. האירוע נודע בשם נס האנדים.
במהלך שנות השבעים והשמונים, שתי המדינות סבלו מדיקטטורות ושיתפו פעולה עם ארצות הברית במבצע קונדור. בשנת 1973, תשעה אזרחי אורוגוואי עוכבו בצ'ילה ונותרו נעדרים עד היום. באפריל 1976 ביקר הנשיא אוגוסטו פינושה באורוגוואי ונפגש עם הנשיא חואן מריה בורדברי.
מאז שיקום הדמוקרטיה בשני העמים היחסים היו קרובים ושני העמים השתתפו בכמה ארגונים אזוריים רב-צדדיים. נערכו ביקורים ופגישות רבות של מנהיגי שתי המדינות. שתי המדינות מעודדות את ההתכנסות בין הברית הפסיפית (שצ'ילה חברה בה) לבין מרקוסור (שאורוגוואי היא חברה בה), במטרה לקדם את האינטגרציה של אמריקה הלטינית. שתי המדינות עובדות גם יחד בצמוד לשיתוף פעולה פוליטי, כלכלי, תרבותי ומדעי. הם עובדים גם מקרוב בנושאים של פיתוח חברתי, מגדר, סביבה, אנרגיה, חדשנות, עניינים אנטארקטיים וזכויות אדם, בין היתר.
הסכמים דו-צדדיים

שתי המדינות חתמו על כמה הסכמים כגון הסכם תרבות (1968); הסכם מעבר חופשי לתיירים, השפעותיהם האישיות וכלי רכב (1979); הסכם לשיתוף פעולה בתחום השימושים השלווים באנרגיה גרעינית (1979); הסכם להחלפת מידע על רשומות פליליות (1981); הסכם למניעה, בקרה, פיקוח ודיכוי התעללות ותעבורה בלתי חוקית של תרופות נרקוטיות וחומרים פסיכוטרופיים ומבשרם ומפיקים כימיים (1991); הסכם הקמת מערכת התייעצויות דו-צדדיות בנושאים אנטארקטיים (1991); הסכם שיתוף פעולה לתיירים (1991); תזכיר לשיתוף פעולה בינלאומי בתחום פיתוח התעשייה המיקרו והקטנה (1992); הסכם להקמת מועצה לשילוב דו צדדי (1992); הסכם הקמת מנגנון התייעצות בין שתי המדינות משרד החוץ (1992); הסכם לשיתוף פעולה טכני ומדעי (1993); הסכם ביטוח לאומי (1997); הסכם תחבורה אווירית (2004); מזכר הבנות  שהקים ועדת הסחר וההשקעות הדו-צדדית (2007); הסכם שיתוף פעולה בין המכון הלאומי לנשים באורוגוואי והשירות הלאומי לנשים בצ'ילה (2008); הסכם השקעות (2010); הסכם לביטול מיסוי כפול ביחס למס הכנסה והון ומניעת התחמקות והימנעות ממס (2016) והסכם סחר חופשי בין שתי המדינות (2018).
נציגויות דיפלומטיות

צ'ילה מחזיקה באורוגוואי שגרירות במונטווידאו.
אורוגוואי מחזיקה בצ'ילה שגרירות בסנטיאגו דה צ'ילה.
חוזה חדש

הלוגו של "חוזה חדש"
ערך זה עוסק בארגון מחאה המתמקד בפעילות מוניציפלית. אם התכוונתם לארגון מחאה שרשום כעמותת  חוזה חדש, המוכר בשם "קריים מיניסטר", המתמקד בהפגנות נגד בנימין נתניהו, ראו .
חוזה חדש הוא ארגון ותנועת מחאה חברתית ליישום חוזה חוקתי-חברתי חדש בין אזרחי ישראל לרשויות המדינה. 26 רשימות מחוזה חדש השתתפו בבחירות לרשויות המקומיות של 2024 ברחבי הארץ.
היסטוריה

כאשר ההפגנות נגד ההפיכה המשפטית החלו בתחילת שנת 2023, קמה תנועת המחאה החברתית "חוזה חדש" על ידי מספר אנשי מחאה, בראשם תומר מינץ וסא"ל במילואים יפעת ברנשטיין, שניהם חברים בתנועת המחאה "אחים לנשק" שהובילו במקור את הארגון.
המטרה המוצהרת של הארגון היא "קביעת חוזה חברתי-חוקתי חדש בישראל ברוח מגילת העצמאות". בהמשך, חוזה חדש הכניסו כ-26 רשימות לבחירות לרשויות המקומיות של 2024.
בבחירות לרשויות המקומיות אשר נערכו ב-27 בפברואר 2024, חוזה חדש נכנסה כרשימה לכלל הערים, כשבשלוש מהן, הרשימה שלהם היא הגדולה במועצת העיר.
בחירות 2024

תנועת המחאה הכניסה 26 רשימות למועצות המקומיות השונות. שלוש מהסיעות שנתמכו על-ידי "חוזה חדש" היו הגדולות ביותר במועצות שלהן: בנימינה (אביטל תבור עם רשימת תלם - חוזה חדש); זכרון יעקב (ענבל אסיף ונתנאל גולדברג עם רשימת חוזה חדש זיכרון) ורעננה (שמואל ווגמן עם רשימת הרוב הדמוקרטי).
חוזה חדש לבארשבעים, רשימת חוזה חדש בבאר שבע, קיבלה 2 מנדטים.
הערות שוליים

↑  חוזה חדש - תנועה ישראלית ליישום חוזה חברתי חוקתי חדש, באתר חוזה חדש
1 2  חוזה חדש - למקומיות, באתר beactive.co.il
↑  מפץ פוליטי בראש העין: "יש עתיד" ו"חוזה חדש" תומכות בסיגל שיינמן לראשות העיר, באתר וואלה, 20 בספטמבר 2023
↑  טל שניידר, המחאה נגד ההפיכה מתגלגלת למלחמה על השלטון המקומי, באתר זמן ישראל, 8 באוגוסט 2023
↑  אודות, באתר חוזה חדש
1 2  מורן אזולאי, רמז לבחירות לכנסת? ההצלחות והנפילות של המפלגות הגדולות ברשויות המקומיות, באתר ynet, 28 בפברואר 2024
↑  תוצאות האמת של הבחירות: הצלחה לרוביק, הישג נאה לליברלים ונפילה בליכוד, באתר www.b7net.co.il
וילהלם רייך

.
| --- | --- |

 לידה:  24 במרץ 1897 דובצאו, האימפריה האוסטרו-הונגרית 
 פטירה:  3 בנובמבר 1957 (בגיל 60) Lewisburg, ארצות הברית 
 מדינה:  האימפריה האוסטרו-הונגרית, אוסטריה, ארצות הברית 
 מקום קבורה:  Orgonon 
 מקום לימודים:  אוניברסיטת וינה 
 שפות היצירה:  אנגלית, גרמנית 
 זרם ספרותי:  Orgone, Freudo-Marxism, vegetotherapy, Orgastic potency 
 יצירות בולטות:  Character Analysis, Die Sexualität im Kulturkampf, The Mass Psychology of Fascism, Listen, Little Man! 
 בן או בת זוג:  Annie Reich (1922–1933)  Elsa Lindenberg (1933–1940)  Ilse Ollendorf (1946–ספטמבר 1951) 
 צאצאים:  Eva Reich, Lore Reich Rubin, Peter Reich 
 www.wilhelmreichtrust.org
 חתימה:   
 
וילהלם רייך (בגרמנית: Wilhelm Reich; ‏24 במרץ 1897 – 3 בנובמבר 1957) היה פסיכיאטר, פסיכואנליטיקאי וסופר יהודי-אוסטרי, שהיה מתלמידיו של זיגמונד פרויד בווינה.
תאוריות

רייך פיתח תאוריה לפיה היכולת לחוות אהבה מינית תלויה ביכולת הפיזית לקיום יחסי מין על ידי מה שכינה "פוטנציאל אורגזמטי". הוא ניסה למדוד את האורגזמה הגברית והבחין בקיומם של ארבעה שלבים פיזיולוגיים:
הראשון - טעינה פסיכו-סקסואלית;
השני - זקפה, המלווה בהטענה חשמלית, אותה רייך ניסה למדוד;
השלישי - שחרור חשמלי בעת האורגזמה;
והרביעי - ירידת הזקפה.
רייך האמין שהאנרגיה שמצא היא ייחודית ומצויה בכל אורגניזם חי. מאוחר יותר כינה את האנרגיה הזו "אורגון", ואת המודל שפיתח אודותיה כינה "אורגונומיה". הוא טען שלאנרגיית האורגון יש צבע כחול, ניתן לראות אותה, והיא מופיעה ומשפיעה על מצבים שונים בטבע ובגוף האדם, בהם מזג אוויר, צבע השמים, היווצרות גלקסיות, ביטויים פיזיים של רגשות ומיניות האדם, תאי דם אדומים, כלורופיל בצמחים ותאים סרטניים. הוא בנה מכשירים "קולטי אורגון" וטען כי ניתן להשתמש באורגון שנצבר בהם לטיפול במחלות גופניות ופסיכוסומטיות. במחקרים מדעיים לא נמצא תוקף מדעי לקיום האורגון. כמה מתלמידיו של רייך, בהם רפי רוזן בישראל, פיתחו על בסיס גישתו תורות מיסטיות שונות.
רייך הסכים עם פרויד שמקור ההפרעות הנפשיות הוא ההתפתחות המינית. שניהם הסכימו שהמצבים הפסיכולוגיים נובעים מתהליכים לא מודעים, שהמיניות בגיל הרך מודחקת ושלכך יש השלכות עמוקות על המצבים הנפשיים. רייך, שבתחילת דרכו היה מרקסיסט, האמין שהסיבה להדחקת המיניות בילדות נעוצה באותו המוסר הבורגני והמבנים הסוציו-אקונומיים שהחברה יצרה. מכיוון שהסיבה לנוירוזות, כפי שהובנה בתקופה זו, היא הדחקה של המיניות — רייך הציע שהתרופה הטובה ביותר תהיה חיי מין פעילים ומשוחררים מרגשי אשמה. הוא טען שהדבר יתאפשר רק על ידי מוסר שאינו נתון למרותו של מבנה כלכלי מדכא. רייך עודד מיניות חופשית ומשוחררת מתוך רצון הדדי כדי להפחית אנרגיות של שנאה וכעס. טענתו המרכזית הייתה שכל שלטון מדכא את המיניות (בעיקר הנשית) מכיוון שאת התיסכול המיני ניתן לתעל לאלימות, למלחמות ולשליטה, אך אנשים שהם מסופקים מינית אינם ניתנים לתימרון ולכן הם מהוים איום על הממסד הדתי והפוליטי.
בתרבות הפופולרית

רייך ופועלו שימשו נושא בכמה הקשרים בתרבות הפופולרית. הבמאי הסרבי דושן מקבייב התמקד בסרטו "מסתרי האורגניזם" בחייו של רייך. הדים לתפישותיו ניכרו גם בסרטים אחרים של הבמאי. הזמרת קייט בוש עסקה ברייך בשירה "Cloud Busting". בסרטון לשיר מככב השחקן דונלד סתרלנד כרייך ואילו בוש מופיעה כבנו. רייך השפיע מאוד על התרבות הפופולרית בשנות השישים ובשנות השבעים ורעיונותיו בדבר מיניות משוחררת ואהבה חופשית לכדו בקסמם את ילדי הפרחים באמריקה וצעירים רבים בעולם, שמצאו תשובות בכתביו של רייך.
מבחר מכתביו

Character Analysis
The Cancer Biopathy
Function of the Orgasm
The Bion Experiments: On the Origins of Life
Mass Psychology of Fascism
Listen, Little Man
Ether, God and Devil
רפאל דוואמנה

רפאל דוואמנה (באנגלית: Raphael Dwamena;‏ 12 בספטמבר 1995 – 11 בנובמבר 2023) היה כדורגלן גנאי ששיחק בעמדת החלוץ בנבחרת גאנה ובמספר מועדונים באירופה.
קריירת מועדונים

דוואמנה שיחק בקבוצות רד בול זלצבורג, ליפרינג, אוסטריה לוסטנאו, פ.צ. ציריך, לבאנטה, סרגוסה, ויילה בולקלוב, בלאו-וייס לינץ ואגנטיה רוגוזאיינה.
קריירה בינלאומית

ב-11 ביוני 2017 ערך דוואמנה את הופעת הבכורה שלו בנבחרת גאנה, בניצחון 5-0 על נבחרת אתיופיה במסגרת מוקדמות גביע אפריקה לאומות 2019. במשחק זה הבקיע את שני שעריו היחידים בנבחרת. בסך הכל ערך תשע הופעות במדי הנבחרת, בין השנים 2017–2018.
מותו

ב-11 בנובמבר 2023, בגיל 28, התמוטט דוואמנה בשל דום לב פתאומי בדקה ה-23 במשחק בין אגנטיה רוגוזאיינה לפרטיזן טירנה במסגרת המחזור ה-13 בליגת העל האלבנית לעונת 2023/2024, ומת בדרכו לבית החולים קוואיה.
תארים

הגביע השווייצרי (1): 2017/2017
הגביע האלבני (1): 2022/2023
הערות שוליים

↑  Ra pa ndjenja në fushë, ndërron jetë Raphael Dwamena באתר Albanian Post, ‏ 11 בנובמבר 2023 (באלבנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רפאל דוואמנה".
הרמה

ערך זה עוסק בעמוד ריבועי. אם התכוונתם למשמעות אחרת, ראו .
| --- | --- |

הרמה של דמוסתנס. עותק של פסל שנוצר בשוק אתונה לאחר מות המדינאי, יצירת הפסל היווני פוליאוקטוס, כ-280 לפני הספירה.
 מדינה:  יוון העתיקה
 מידע כללי
 תקופה:  אדריכלות יוון העתיקה
מגוון הרמאי
הֵרְמָה (ברבים: הֵרְמָאִי) הוא אבן דרך, עמוד ריבועי או מלבני עשוי אבן, טרקוטה או ברונזה ששימש כסמן גבול בדרכים ובגבולות ביוון העתיקה. בראש העמוד פוסל ראשו של הרמס, לרוב מזוקן, ולעיתים גם פלג גופו העליון עד מבושיו. הרמס היה אל הדרכים (בין שאר תפקידיו) ושמו נגזר מהמונח "הרמה".
הרמס בראשיתו היה גם אל פאלי שנקשר לפריון ולמזל. באתונה הוצבו הרמאי מחוץ לבתים לשם מזל. נהוג היה למרוח את מבושי הפסל בשמן זית כסגולה למזל. אמונה טפלה כזו קיימת עד היום, למשל בפסל חזיר הברונזה הפורצלינו (ופסלים אחרים ברחבי העולם), בעל אף ואיבר מין המבהיקים יחסית לשאר הפסל, מרוב נגיעות בהם לאורך השנים כסגולה למזל או לפוריות.
בחודש מאי 415 לפנה"ס, כשהצי האתונאי עמד להפליג לסירקוסאי במהלך המלחמה הפלופונסית, הושחתו כל ההרמאי האתונאים. היה זה חילול קודש נורא ורבים האמינו כי הוא מסכן את הצלחת המסע. האתונאים האמינו כי הייתה זו מלאכתם של חבלנים מסירקוסאי או מקרב מתנגדי מלחמה אתונאים, אם כי מעולם לא נמצאה לכך הוכחה. אלקיביאדס הואשם בארגון הפשע. הוא הכחיש את ההאשמות והציע לעמוד למשפט אך האתונאים לא רצו לשבש את המסע עוד יותר. מתנגדיו היו להוטים לקיים את משפטו של אלקיביאדס בהיעדרו, כשלא יוכל להגן על עצמו. לאחר שיצא למסע אויביו הפוליטיים הביאו להרשעתו ולגזירת דינו למוות הן בשל השחתת ההרמאי והן בשל פשע לכאורה קשור לכך, של חילול החגיגה השנתית לכבוד דמטר ופרספונה.
ראו גם

קריאטידה
אבן מיל
על-מכפלה

בתורת המודלים ובאלגברה מופשטת, על-מכפלה היא בניה בסיסית של מודל חדש מתוך אוסף של מודלים בסיסיים בעלי אותה שפה. כאשר כל המודלים הבסיסיים נלקחים להיות זהים, הבנייה נקראת על-חזקה. הבנייה נעשית על ידי לקיחת המכפלה הקרטזית של המודלים וצמצומה לפי על מסנן.
על-מכפלות משמרות את התורה מסדר ראשון של הרכיבים שלהן (ראו בהמשך), ולכן מאפשרות לבנות מבנים עשירים ולא סטנדרטיים מתוך מבנים פשוטים. למשל, על-מכפלה של שדות תספק שדה חדש. בפרט, אם ניקח על חזקה של השדה הממשי נקבל שדה, אך השדה החדש יכיל גם איברים שהם גדולים יותר מכל מספר טבעי (זה אפשרי כיוון שארכימדיות איננה תכונה מסדר ראשון).
הגדרה

נניח כי  \{M_{i}|i\in S\} הם אוסף של מודלים בשפה  {\mathcal {L}}, ו- U הוא על מסנן על  S. נגדיר יחס שקילות בין איברים של המכפלה הקרטזית  \prod _{i\in S}M_{i} -  f\equiv g\iff \{i\in S|f(i)=g(i)\}\in U. ההיגיון מאחורי ההגדרה הזו הוא שאנחנו חושבים על הקבוצות בעל המסנן כקבוצות גדולות, והקבוצות שמחוצה לו כקבוצות קטנות או זניחות, לכן שני איברים במכפלה הקרטזית שווים אם הם שווים כמעט בכל מקום במובן של על המסנן. איברי המודל של על-המכפלה יהיו מחלקות השקילות תחת יחס השקילות הזה. נסמן את מחלקת השקילות של  f ב- [f]. היחסים והפונקציות יוגדרו באופן דומה:
כיוון ש- U הוא מסנן, היחסים והפונקציות מוגדרים היטב ולא תלויים בבחירת הנציג של מחלקת השקילות.
את על המכפלה מסמנים:  \prod _{i\in S}M_{i}/U
נעיר כי ניתן לבצע את הבניה באופן מלא גם כאשר  U הוא רק מסנן, ולא על מסנן, אך במקרה הזה משפט Łoś לא יתקיים.
משפט Łoś

המשפט הבסיסי הנוגע לעל-מכפלות ועל חזקות טוען כי כל הנוסחאות מסדר ראשון שמתקיימות בחלק גדול ממרכיבי המכפלה, מתקיימות גם בעל המכפלה. באופן פורמלי:
בפרט כל משפט (נוסחה בה אין משתנים חופשיים) שמתקיים בכל הרכיבים יתקיים גם בעל המכפלה.
הוכחת המשפט נעשית באינדוקציה על אורך המשפט, כאשר לשם הפשטות מתירים רק את כמת הקיום ואת הקשרים הלוגיים "וגם" ו"שלילה". הנוסחאות האטומיות מהוות את בסיס האינדוקציה - שם המשפט נכון מההגדרה.
אם  \varphi =\psi _{1}\land \psi _{2} אז כיוון שהמשפט נכון בכל אחת מתת הנוסחאות  \psi _{1},\psi _{2}, אוסף הנקודות ב- S עליהן הנוסחה מתקיימת היא חיתוך שני אוספי הנקודות שבהן תת-הנוסחאות מתקיימות, וכיוון ש- U מסנן - היא שייכת ל- U.
אם  \varphi ([f_{1}],\dots ,[f_{n}])=\exists y\psi (y,[f_{1}],\dots ,[f_{n}]) אז מצד אחד - אם על המכפלה מקיימת את  \varphi , אז קיים [g] עבורו  \models \psi ([g],[f_{1}],\dots ,[f_{n}]) ולכן מהנחת האינדוקציה אוסף האינדקסים בהם  M_{i}\models \psi (g(i),f_{1}(i),\dots f_{n}(i)) הוא בעל מסנן.
המעבר דרך קשר השלילה משתמש בכך ש- U הוא על-מסנן.
במקרה של על-חזקה, נובע מהמשפט כי ההעתקה שמתאימה לכל איבר  x ב- M את מחלקת השקילות של הפונקציה הקבועה  f_{x}(i)=x היא שיכון אלמנטרי של M בתוך על המכפלה.
משפט קיזלר-שלח

מודלים  A,B הם שקולים אלמנטרית אם ורק אם יש להם על-חזקות איזומורפיות  A^{I}/{\mathfrak {F}}\cong B^{J}/{\mathfrak {G}}, מעל קבוצות אינדקסים  I,J ועל-מסננים  {\mathfrak {F}},{\mathfrak {G}} מתאימים.
כמסקנה שימושית, ניתן לאפיין מחלקות אלמנטריות באופן הבא: מחלקה היא אלמנטרית אם ורק אם היא סגורה תחת איזומורפיזמים ועל-מכפלות והמחלקה המשלימה לה סגורה תחת על-חזקות; אם ורק אם היא ומשלימתה סגורות תחת איזומורפיזמים ועל-מכפלות.
דוגמאות

במקרה שבו  U הוא על מסנן ראשי (כלומר על מסנן שמכיל את יחידון  \{i\}) אז על המכפלה איזומורפית לרכיב  M_{i}.
כאשר העל מסנן מקיים תכונות נוספות (למשל סיגמא-שלמות), ניתן להרחיב את התוצאה של המשפט גם ללוגיקה בה אנו מתירים כמתים או קשרים על קבוצות אינסופיות (במקרה הזה -   {\mathcal {L}}_{\omega _{1},\omega _{1}}). תכונה זו משמשת רבות בתורת הקבוצות, בעיקר בעיסוק במונים גדולים, שם אנחנו רוצים לקבל מודל מבוסס היטב של תורת הקבוצות (כלומר מודל בו אין סדרה אינסופית יורדת של שייכות:  \dots \in x_{3}\in x_{2}\in x_{1}). תכונה זו לא ניתן לבטא בלוגיקה רגילה מסדר ראשון, אבל ניתן לבטא בשפות מורחבות שמתירות נוסחאות אינסופיות.
שימושים אלגבריים

נניח ש- U הוא על מסנן על הטבעיים שמרחיב את המסנן הקו-סופי. אם ניקח על-חזקה של השדה הממשי לפי על המסנן  U נקבל שדה שמכיל את הישר הממשי הרגיל ובו, למשל, יש איבר שגדול יותר מכל המספרים הממשיים: הפונקציה  f(i)=i נמצאת מתחת לכל פונקציה קבועה רק במספר סופי של אינדקסים, ולכן מחלקת השקילות שלה גדולה יותר מהשיכון של כל מספר ממשי בעל-חזקה. על-החזקה עדיין מקיימת את כל התורה מסדר ראשון של הישר הממשי ולכן היא מספקת מודל עבור אנליזה לא סטנדרטית.
לפי משפט מלצב, כל חבורה משוכנת בעל-מכפלה של תת-החבורות הנוצרות סופית שלה. לכן, אם כל תת-חבורה נוצרת סופית מקיימת תכונה מסוימת, החבורה מקיימת את אותה תכונה. למשל, אם כל תת-חבורה נוצרת סופית ניתנת לסידור, אז החבורה כולה ניתנת לסידור. אם כל תת-חבורה נוצרת סופית היא ליניארית מדרגה קבועה, כך גם החבורה כולה (מכיוון שהבניה של על-מכפלות מתחלפת עם מטריצות: על-המכפלה של חוגי מטריצות מממד קבוע היא חוג המטריצות מעל על-המכפלה של חוגי הבסיס).
ראו גם

אנליזה לא סטנדרטית
מונה מדיד
סודא

| --- | --- |

הדף הראשון של מהדורה קדומה של סודא
 מידע כללי
 מאת:  מחברים שונים 
 שפת המקור:  יוונית ביזנטית 
 סוגה:  אנציקלופדיה 
 נושא:  אוצר מילים 
 
סוּדָא, סוּידַאס (ביוונית ביזנטית: Σοῦδα; בלטינית: Suidae Lexicon;‏ Suda, Suidas) הוא מעין לקסיקון כתוב יוונית ששרד מן התקופה הביזנטית (שלהי המאה העשירית לספירה). החיבור מחזיק למעלה מ-31,000 ערכים, ובכך הוא מהווה את הלקסיקון הגדול ביותר ששרד מימי הביניים.